Nafarroako Parlamentuko Mahaiak, 2018ko otsailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea M.ª Concepción Ruiz López andreak aurkeztutako galdera, Gongorako zabortegiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 26an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako M.ª Concepción Ruiz López andreak, Legebiltzarreko Erregelamenduan ezarritakoaren babesean, honako galdera hau egiten dio Landa Garapeneko, Ingurumeneko eta Toki Administrazioko kontseilariari, Osoko Bilkuran ahoz erantzun dezan:

Gongorako zabortegiak 98.000 tona errefusa jasotzen ditu urtero.

Zabortegi hori 2022an ixteko asmoa dago, Iruñerriko Mankomunitatearen eta Arangurengo Udalaren hitzarmenaren arabera.

Data horretatik aitzina, Nafarroako Gobernuak zer asmo darabil gogoan Gongorak gaur egun jasotzen duen zaborrari begira?

Iruñean, 2018ko otsailaren 22an.

Foru parlamentaria: M.ª Concepción ·Ruiz